CELEX: 32013D0706
Language: bg
Date: 2013-11-29 00:00:00
Title: 2013/706/ЕС: Решение за изпълнение на Комисията от 29 ноември 2013 година за изменение на приложение I към Решение 2009/177/ЕО по отношение на статута „свободен от заболяване“ на Дания за вирусна хеморагична септицемия и на Ирландия и на територията на Северна Ирландия в Обединеното кралство за болестта вирусна инфекция с Koi herpes (нотифицирано под номер C(2013) 8385)  текст от значение за ЕИП

3.12.2013   
            
            
               BG
            
            
               Официален вестник на Европейския съюз
            
            
               L 322/42
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 29 ноември 2013 година
   за изменение на приложение I към Решение 2009/177/ЕО по отношение на статута „свободен от заболяване“ на Дания за вирусна хеморагична септицемия и на Ирландия и на територията на Северна Ирландия в Обединеното кралство за болестта вирусна инфекция с Koi herpes
   (нотифицирано под номер C(2013) 8385)
   (текст от значение за ЕИП)
   (2013/706/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 44, параграф 1, първа алинея и параграф 2, първа алинея, член 49, параграф 1 и член 50, параграф 3 от нея,
   като има предвид, че:
   
               (1)
            
            
               С Решение 2009/177/ЕО на Комисията (2) се определя списък на държавите членки, зоните и отделните части, които са обект на одобрени програми за надзор и ликвидиране по отношение на една или повече от неекзотичните болести, включени в списъка в част II от приложение IV към Директива 2006/88/ЕО. С Решение 2009/177/ЕО също така се определя списък на държави членки, зони и отделни части, обявени за свободни от заболяване по отношение на една или повече от посочените болести.
            
         
               (2)
            
            
               В съответствие с Решение 90/424/ЕИО на Съвета (3) Дания представи на Комисията многогодишна програма за ликвидиране на вирусната хеморагична септицемия (VHS) за периода от 1 януари 2009 г. до 31 декември 2013 г. Зоните, обхванати от програмата, бяха вписани в част Б на списъка от приложение I към Решение 2009/177/ЕО.
            
         
               (3)
            
            
               Дания уведоми Комисията за декларация във връзка с приключването на многогодишната програма за ликвидиране на вирусната хеморагична септицемия (VHS) и успешното ликвидиране на тази болест от цялата континентална територия на страната. Декларацията отговаря на изискванията по отношение на декларациите за статут „свободен от заболяване“, установени в Директива 2006/88/ЕО. Съответно цялата континентална територия на Дания следва да бъде обявена за свободна от вирусна хеморагична септицемия (VHS).
            
         
               (4)
            
            
               През декември 2009 г. Ирландия представи на Комисията многогодишна програма за надзор на болестта вирусна инфекция с Koi herpes (KHV), в чийто обхват се включва цялата територия на посочената държава. Територията, обхваната от програмата, бе вписана в част А на списъка от приложение I към Решение 2009/177/ЕО.
            
         
               (5)
            
            
               Ирландия уведоми Комисията за декларация във връзка с обявяването на статут „свободен от заболяване“ по отношение на болестта вирусна инфекция с Koi herpes (KHV). Декларацията отговаря на изискванията по отношение на декларациите за статут „свободен от заболяване“, установени в Директива 2006/88/ЕО. Съответно цялата територия на Ирландия следва да бъде обявена за свободна от болестта вирусна инфекция с Koi herpes (KHV).
            
         
               (6)
            
            
               През януари 2010 г. Обединеното кралство представи на Комисията многогодишна програма за надзор на болестта вирусна инфекция с Koi herpes (KHV) на територията на Северна Ирландия в Обединеното кралство.
            
         
               (7)
            
            
               През февруари 2013 г. Обединеното кралство уведоми Комисията за декларация във връзка с обявяването на статут „свободен от заболяване“ по отношение на болестта вирусна инфекция с Koi herpes (KHV) на територията на Северна Ирландия в Обединеното кралство. Декларацията отговаря на изискванията по отношение на декларациите за статут „свободен от заболяване“, установени в Директива 2006/88/ЕО. Съответно територията на Северна Ирландия в Обединеното кралство следва да бъде обявена за свободна от болестта вирусна инфекция с Koi herpes (KHV).
            
         
               (8)
            
            
               Части А, Б и В от приложение I към Решение 2009/177/ЕО следва да бъдат съответно изменени.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2009/177/ЕО се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 29 ноември 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 328, 24.11.2006 г., стр. 14.
   
      (2)  Решение 2009/177/ЕО на Комисията от 31 октомври 2008 г. за прилагане на Директива 2006/88/ЕО на Съвета по отношение на програмите за надзор и ликвидиране и статута на свободни от заболяване държави членки, зони и отделни части (ОВ L 63, 7.3.2009 г., стр. 15).
   
      (3)  Решение 90/424/ЕИО на Съвета от 26 юни 1990 г. относно разходите във ветеринарната област (ОВ L 224, 18.8.1990 г., стр. 19).
   
      ПРИЛОЖЕНИЕ
      Приложение I към Решение 2009/177/ЕО се изменя, както следва:
      1)   Част A
      Вписването за Ирландия по отношение на болестта вирусна инфекция с Koi herpes се заличава.
      2)   Част Б
      Вписването за Дания по отношение на вирусната хеморагична септицемия (VHS) се заличава.
      3)   Част В
      
                  а)
               
               
                  вписването за Дания по отношение на вирусната хеморагична септицемия (VHS) се заменя със следното:
                  
                              „Дания
                           
                           
                              DK
                           
                           
                              Цялата континентална територия“
                           
                        
            
                  б)
               
               
                  вмъква се следното вписване за Ирландия по отношение на болестта вирусна инфекция с Koi herpes:
                  
                              „Ирландия
                           
                           
                              IE
                           
                           
                              Цялата територия“
                           
                        
            
                  в)
               
               
                  вмъква се следното вписване за Обединеното кралство по отношение на болестта вирусна инфекция с Koi herpes:
                  
                              „Обединено кралство
                           
                           
                              UK
                           
                           
                              Територията на Северна Ирландия“